Sacrosancte Dei ecclesie almi Vincentii martiris Christi, que est infra ambitum meniorum Matisconum sita, cui domnus Gauslenus episcopus preest. Ego Raculfus concedo aliquid ex rebus proprietatis mee ad ipsam casam Dei, in pago Matisconense, in agro Salorniacense, in villa Sanciaco; est autem una vinea cujus terminationes sunt, ab oriente terra Sancti Vincentii, ab austro terra Sancti Petri, ab occidente et ab aquilone vias publicas. Infra istum terminum, dono ad ipsam ecclesiam Dei, eo pacto ut quamdiu vixerimus, ego et filius meus Henricus, teneamus et possideamus; post nostrum vero decessum, ad mensam canonicorum Beati Vincentii perveniat.